पन्ना शहर का जीवनदायी धर्मसागर तालाब हुआ जल विहीन

Thu, 01 Jul 2021 14:53:23 +0000

राजाशाही जमाने में निर्मित प्राचीन तालाबों के शहर पन्ना में अब बारिश के दिनों में भी पेयजल संकट गंभीर होने लगा है। शहर का जीवनदायी धर्मसागर तालाब जो हमेशा कंचन जल से लवरेज रहता था, वह भी सूखने लगा है। मालुम हो कि धरम सागर के गहरीकरण का कार्य जन सहयोग से 2016 में तत्कालीन कलेक्टर द्वारा कराया गया था। गहरीकरण के दौरान खुदाई में तालाब से हजारों डम्फर चिकनी काली मिट्टी भी निकाली गई.थी। यह काली मिट्टी तालाब के पानी को सीपेज होने से रोकती थी, जिससे गर्मी में भी धर्मसागर तालाब में पानी बना रहता था। लेकिन काली मिट्टी निकल जाने से अब यह जीवनदायी तालाब सूखने लगा है।