मध्यप्रदेश के पन्ना टाइगर रिजर्व में 29 बाघिनें, जिनमें 12 ब्रीडिंग क्षमता वाली

Thu, 15 Jul 2021 11:43:04 +0000

टाइगर स्टेट मध्यप्रदेश के पन्ना टाइगर रिजर्व में बाघों का कुनबा तेजी से बढ़ रहा है। मौजूदा समय यहाँ पर कुल 29 बाघिन हैं, जिनमें 12 बाघिन शावकों को जन्म दे रही हैं। वर्ष 2020 में यहां शावकों सहित बाघों की संख्या 64 थी जो 2021 के अंत तक बढ़कर 78 होने की उम्मीद है। यह वन क्षेत्र पन्ना, छतरपुर व दमोह जिले के 1598 वर्ग किलोमीटर क्षेत्र में फैला हुआ है, जिसका कोर क्षेत्र 576 वर्ग किलोमीटर व बफर क्षेत्र 1022 वर्ग किमी है। पन्ना टाइगर रिजर्व के क्षेत्र संचालक उत्तम कुमार शर्मा ने पिछले 6 माह की समीक्षा रिपोर्ट में यह सिद्ध करने का प्रयास किया है कि वर्ष 2021 के अंत तक यहाँ बाघों की संख्या बढ़कर 78 हो जायेगी। .