मध्यप्रदेश : पन्ना की ऐतिहासिक रथयात्रा पर रहेगा कोरोना के प्रतिबंधों का साया

Mon, 12 Jul 2021 03:24:58 +0000

बुन्देलखण्ड क्षेत्र के पन्ना शहर में हर साल आयोजित होने वाली ऐतिहासिक रथयात्रा समारोह में कोरोना के प्रतिबंधों का साया रहेगा। राजसी ठाटबाट के साथ निकलने वाली भगवान श्री जगन्नाथ स्वामी जी की बारात में बाराती शामिल नहीं हो पायेंगे। रथयात्रा के दौरान श्रद्धालुओं की उमड़ने वाली भीड़ पर रोक लगाने के लिए जिला दण्डाधिकारी एवं कलेक्टर पन्ना संजय कुमार मिश्रा ने धारा 144 के अंतर्गत नवीन प्रतिबंधात्मक आदेश जारी किये हैं। ऐसी स्थिति में अब रथयात्रा के दौरान न तो भीड़ जुड़ सकेगी और न ही मंदिरों के आस-पास हाट बाजार, मेला तथा भण्डारा का आयोजन हो सकेगा।