हाइबे, विशालकाय बांध, हीरे की खदान और शेरनी !

Sun, 27 Jun 2021 09:43:33 +0000

जब हम अपने निहित स्वार्थों की पूर्ति हेतु जंगल काटते हैं और बड़े पैमाने पर खनिज संपदा का दोहन कर पर्यावरण को तहस-नहस करते हैं, तो इसे नाम देते हैं विकास। इस कथित विकास से जब वन्य प्राणियों का जीवन संकट में पड़ता है और वह अपने को बचाने के लिए हमलावर होते हैं, तो इसे क्रूरता कहकर उन्हें ही खत्म कर दिया जाता है। बिना यह जाने और समझे कि जंगल और वन्यजीवों का वजूद हमारे खुद के अस्तित्व को कायम रखने के लिए बेहद जरूरी है।